Moskva birjasidagi savdolarda dollar kursi o‘tgan yil noyabrining boshidan buyon birinchi marta 64 rubldan pastga tushdi. Mahalliy vaqt bilan soat 14:05da 1 dollar 46 kopeykaga arzonlab, 63,98 rublga tenglashgani qayd etildi. Oxirgi marta bunday kurs 2015 yilning noyabri oxirida kuzatilgan edi. 1 yevro narxi esa 51 kopeykaga tushib, 72,978 rublni tashkil qilmoqda. 29 aprel kuni Brent nefti narxi yana ko‘tarila boshladi va barreliga 47,52 dollarga yetdi. Nyu-York tovar birjasidagi savdolar chog‘ida WTI turidagi neftning iyun fyucherslari 0,09 dollarga ko‘tarilgan (0,20 foiz) va bir barreli uchun 45,42 dollarni tashkil etgan. O‘tgan hafta yakunlari bo‘yicha AQShda neft qazib olish hajmi 0,2 foizga, sutkasiga 8,938 million barrelgacha pasaygan. Bu 2014 yil oktabridan beri eng past ko‘rsatkich hisoblanadi. Ekspertlar mazkur holat neft narxi ko‘tarilishiga turtki berishi mumkinligini taxmin qilmoqda.